|  |
| --- |
| PATVIRTINTA  Trakų r. Lentvario Motiejaus Šimelionio gimnazijos direktoriaus 2021 m. kovo 2 d. įsakymu Nr. V-54 |

**TRAKŲ R. LENTVARIO MOTIEJAUS ŠIMELIONIO GIMNAZIJOS**

**DARBUOTOJŲ PROFILAKTINIŲ**

**TYRIMŲ DĖL COVID-19 LIGOS (KORONAVIRUSO INFEKCIJOS)**

**ORGANIZAVIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Trakų r. Lentvario Motiejaus Šimelionio gimnazijos (toliau – Įstaiga) darbuotojų profilaktinių tyrimų dėl COVID-19 ligos (koronaviruso infekcijos) organizavimo tvarkos aprašas (toliau – Tvarkos aprašas), parengtas vadovaujantis Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2021 m. vasario 10 d. sprendimu Nr. V-263 „Dėl Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ pakeitimo“, 2021 m. vasario 25 d. sprendimu Nr. V-384 „Dėl Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimo Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ pakeitimo“.

2. Įstaigoje dirba 92 darbuotojai, turintys tiesioginį kontaktą su mokiniais.

3. Profilaktiškai dėl COVID-19 ligos (koronaviruso infekcijos) netiriami:

3.1. asmenys, kuriems likus mažiau nei 90 dienų iki profilaktinio tyrimo dienos   
SARS-CoV-2 (2019-nCoV) RNR nustatymo tikralaikės PGR metodu arba SARS-CoV-2 antigeno tyrimu buvo patvirtinta COVID-19 liga (koronaviruso infekcija);

3.2. asmenys, kurie buvo paskiepyti COVID-19 ligos (koronaviruso infekcijos) vakcina;

3.3. asmenys, kurie likus mažiau nei 60 dienų iki profilaktinio tyrimo dienos, yra gavę teigiamą serologinio antikūnų tyrimo (kaip turimo imuniteto žymenį nustatant anti-S, anti-S1 arba anti-RBD IgG) atsakymą.

**II SKYRIUS**

**PROFILAKTINIO TYRIMO DĖL COVID-19 LIGOS (KORONAVIRUSO INFEKCIJOS) ORGANIZAVIMAS**

4. Profilaktiniai tyrimai dėl COVID-19 ligos (koronaviruso infekcijos) atliekami:

4.1. švietimo įstaigų ir kitų įstaigų, vykdantiems švietimą įstaigų darbuotojams, turintiems tiesioginį (nuolatinį ar laikiną) kontaktą su mokiniais, ugdomais pagal ikimokyklinio, priešmokyklinio ir pradinio ugdymo programas, asmenims, dirbantiems specialiosiose mokyklose arba bendrojo ugdymo mokyklų specialiosiose klasėse ir turintiems tiesioginį (nuolatinį ar laikiną) kontaktą su ugdomais pagal pradinio ir pagrindinio ugdymo, pradinio ir pagrindinio ugdymo individualizuotą, vidurinio ugdymo, socialinių įgūdžių ugdymo programas, asmenims, dirbantiems profesinio mokymo įstaigose ir turintiems tiesioginį (nuolatinį ar laikiną) kontaktą su ugdomais pagal specialiųjų ugdymosi poreikių mokiniams skirtas profesinio mokymo ir socialinių įgūdžių programas, kitų mokytojų, kuriems Vyriausybės nutarimais ar kitais teisės aktais nustatyta vykdyti funkcijas, kurių metu turimas tiesioginis (nuolatinis ar laikinas) kontaktas su mokiniais;

4.2. įstaigų darbuotojams bei asmenims, teikiantiems valymo ir (ar) maisto tiekimo paslaugas juose, turintiems tiesioginį (nuolatinį ar laikiną) kontaktą su mokiniais ir asmenimis, kurie nurodyti 4.1. papunktyje;

4.3. savivaldybių administracijų paskirtiems asmenims, užtikrinantiems vaikų priežiūrą Lietuvos Respublikos Vyriausybės 2020 m. lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 2.2.9.9 papunktyje nurodytais atvejais, kitiems mokytojams, kuriems Lietuvos Respublikos Vyriausybės nutarimais ar kitais sprendimais nustatyta vykdyti funkcijas, turinčias tiesioginį kontaktą su ugdomais mokiniais.

5. Tas pats darbuotojas profilaktiškai tiriamas ne dažniau kaip kas 7 ir ne rečiau kaip kas 10 dienų. Įstaigoje profilaktiniai darbuotojų tyrimai bus atliekami kas 10 dienų.

6. Ėminių paėmimas darbuotojams atliekamas mobiliuosiuose punktuose, registracija į mobilųjį punktą vykdoma per Karštosios koronaviruso linijos 1808 sistemą, skambinant ar elektroniniu būdu.

7. Informaciją apie darbuotojams paskirtus profilaktinius tyrimus dėl COVID-19 ligos (koronaviruso infekcijos) žymima Įstaigos darbuotojų tyrimų registracijos žurnale, kurio forma patvirtinta Įstaigos vadovo 2021 m. kovo 2 d. įsakymu Nr. V-54 ,,Dėl darbuotojų profilaktinių tyrimų dėl Covid -19 ligos (koronaviruso infekcijos) organizavimo tvarkos aprašo tvirtinimo“.

**II SKYRIUS**

**BAIGIAMOSIOS NUOSTATOS**

8. Už profilaktinių švietimo įstaigos darbuotojų tyrimų registracijos žurnalo pildymą yra atsakinga Įstaigos vadovo paskirta darbuotoja specialistė personalui Irina Mikuta.

9. Įstaigos darbuotojai, atlikę profilaktinį tyrimą, informuoja Tvarkos aprašo 8 punkte nurodytą asmenį apie gauto tyrimo rezultatą.

10. Profilaktinio tyrimo metu nustačius COVID-19 ligos (koronaviruso infekcijos) atvejį, Įstaigos vadovas imasi veiksmų pagal nustatytą algoritmą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_